Lolland-Falsters Stifts-Tidende, 1847-04-29
Efter indløben Rapport fra Chefen for Corvetten Galathea, Kammerherre, Capitain Bille, dateret Valparaiso Rhed, den 28de Januar 1847, afseilede han den 1ste November f. A. fra Honolulu og ankrede den 7de næstefter i Byrons eller Hilo Bay, paa Østsiden, af Øen Havari, ved Landsbyen Wajaken. Dette Sted anløb han, deels for at indtage Vand, da Vandet i Honolulu er bekjendt for ikke at kunne holde sig længe, deels for derfra, i Selskab med alle dHr. Naturforskere og flere af Corvettens Officerer, at gjøre en Excursion til Vuleanen Kilan En, der ligger 9 danske Miil fra den nævnte Landsby. Reisen derhen var besværlig paa Grund af Veienes Slethed. Selskabet tilbragte 24 Timer ved Krateret, hvis Rand er nær 4000 Fod over Havets Overflade, Om Krateret siges: "Det er et Hav af Jld, vel omtrent 1 1/2 dansk Fjerdingvei i Omkreds, der er i uophørlig Bevægelse og kaster brændende Lava op paa sin Rand, ligesom en oprort Jndsø kaster Tang eller Sand op paa sine Bredder. – Den 13de November lettede han fra Wajaken, passerede Linien Syd efter den 27de November, fik den 4de December Sigte af Tahiti og kom Dagen efter tilankers i Papeiti Havn, mellem de der liggende franske og engelske Orlogsmænd. Under sit Ophold der mødte Chefen og Alle ombord den meest forekommende Høflighed, og der blev meddeelt dHrr. Naturforskere Pas til at trænge videre ind i Landet. Den 9de Decbr. indtraf det Uheld, at halvbefaren Constabel af 1ste Divisions Art-Compagni Nr. 237, Niels Andreas Rohde, faldt ned fra Storraaen, slog Hovedet mod en Kanon, og derfra i Vandet. Underkanoneer Thomas Hansen sprang strax ud og bragte ham, endnu levende, ombord, men Hovedet var kunst og han døde faa Øieblikke efter. Chefen bemærker, at Thomas Hansens kjække Daad forhøies meget derved, at Havnen, er fuld af Haler. – Den 11te Decbr. lettede Chefen fra Papeiti og styrede Cours for Boraborg, i hvis Havn han kom tilankers den 13de næstefter. J Rapporten siges, "Min Hensigt med at besøge Boraborg var at skaffe dHrr. Naturforskere Leilighed til at besøge en Atol, for at indhente Kundskaber om denne Afdeling af Koraldannelser, Til den Ende fragtede jeg en lille herliggende Kutter, som afgik den 14de Decbr. med dHrr. Behn, Reinhardt og Thornam til Montu-Jti. De kom tilbage den 16de om Aftenen. Deres Landing paa Koral-Revene gjennem Brændingen havde været forbundet med stor Vanskelighed og ikke uden Fare, ligesom den hele Tour havde været yderst besværlig formedelst Solhede, Regn og Mangel paa alle Beqvemmeligheder paa selve Øen, men jeg havde den Tilfredsstillelse, at dHrr. ere komne tilbage, særdeles fornøiede med Resultatet af deres Undersøgelser. Jeg forblev endnu liggende Torsdag den 17de Decbr., for at Undersøgelser at Barre-Revene her ligeledes kunde finde Sted, og lettede saa derfra den 18de Decbr. mod Daggry." - Den 25de Januar ankom Corvetten til Valparaiso, hvor Chefen agtede at opholde sig i nogen Tid for at calfacter og proviantere m.v.; han ventede efter omtrent 3 Ugers Forløb at afgaae til Lima. Helbredstilstanden ombord var meget god, kun havde en Slags Øiensvaghed, som bevirkede Blindhed om Natten, begyndt at vise sig blandt Folkene. Jøvrigt var Alt vel indenborde. (Fædrel.)¬